open-index/open-wikipedia-markdown huggingface dataset:
Walter Gilbert

**Walter Gilbert**, nado o 21 de marzo de 1932 en Boston, (EEUU) é un físico, bioquímico e profesor universitario estadounidense galardoado co Premio Nobel de Química do ano 1980.

## Traxectoría 
Estudou física, química e matemáticas na Universidade Harvard. Posteriormente realizou o doutoramento en matemáticas na Universidade de Cambridge e en bioquímica en Harvard, onde foi nomeado profesor de bioloxía molecular.

## Investigacións científicas 
En 1980, a súa contribución á determinación das secuencia de bases dos ácidos nucleicos valeulle o Premio Nobel de Química, que compartiu co seu compatriota Paul Berg e o británico Frederick Sanger.

Gilbert e Sanger foron premiados polo seu traballo pioneiro na determinación da secuencia de nucleótidos dos ácidos nucléicos.

Walter Gilbert tamén propuxo por primeira vez a hipótese do *mundo ARN* para o orixe da vida, modelo proposto por Carl Woese en 1967.

É cofundador da empresa de biotecnoloxía Biogen e foi o primeiro presidente do consello de dirección.

## Disidencia con respecto ao SIDA 
Walter Gilbert é un disidente do SIDA, xa que considera que o doutor Peter Duesberg está no certo nas súas posicións heterodoxas con respecto á enfermidade.

Citas:

* '*"*[Duesberg]* está absolutamente no certo ao dicir que o SIDA non está provocado polo virus do SIDA. Non hai modelo animal para o SIDA, e sen modelo animal, un non pode establecer os postulados de Koch (para probar o papel de algo que se sospeita que é patóxeno).*
* *"A comunidade no seu conxunto non escoita pacientemente aos críticos que adoptan puntos de vista alternativos. Aínda que a gran lección da historia é que o coñecemento desenvólvese a través do conflito entre puntos de vista".*

## Véxase tamén 
* Premio Nobel de Química
### Ligazóns externas 
* Páxina do Instituto Nobel, Premio Nobel de Química 1980 
* Biografía na páxina do Instituto Nobel 1980 
* Walter Gilbert en Biografías y vidas
Anthony Hopkins

**Philip Anthony Hopkins**, nado en Port Talbot (Glamorgan) o 31 de decembro de 1937, é un actor, produtor, compositor e director de cinema británico. É coñecido polo gran público pola súa interpretación do asasino en serie Hannibal Lecter nos filmes *O silencio dos cordeiros*, a súa secuela *Hannibal* e a súa precuela *Red Dragon*. Gañou premios como o Óscar, o Emmy, o Globo de Ouro ou o BAFTA, entre outros.

## Filmografía 
## Notas 
## Véxase tamén 
### Ligazóns externas 
* Ficha do actor
Substancia química

miniatura|A auga e vapor son dúas formas diferentes dunha mesma substancia química 
Unha **substancia química** é calquera material cunha composición química definida, sen importar a súa procedencia. Por exemplo, unha mostra de auga ten as mesmas propiedades e a mesma proporción de hidróxeno e osíxeno sen importar se a mostra íllase dun río ou créase nun laboratorio.

Unha **substancia pura** non pode separarse noutras substancias por ningún medio mecánico. Estas substancias poden clasificarse en dous grupos; elementos e compostos. Os elementos están formados por átomos dun mesmo número atómico e os compostos puros son combinacións de dúas ou máis elementos nunha proporción definida. Substancias químicas típicas que se poden atopar no fogar son auga, sal (cloruro de sodio) e azucre (sacarosa). En xeral, as substancias existen como *sólidos*, *líquidos*, ou *gases*, e poden transformarse entre estes *estados da materia* mediante cambios na temperatura ou presión.

O concepto de substancia química estableceuse a finais do século XVIII cos traballos do químico Joseph Proust sobre a composición dalgúns compostos químicos puros tales como o carbonato cúprico. Proust deduciu que:
::*todas as mostras dun composto teñen a mesma composición; isto é, todas as mostras teñen as mesmas proporcións, por masa, dos elementos presentes no composto*
Isto coñécese como a lei das proporcións definidas, e é unha das bases da química moderna.

## Notas 
## Véxase tamén
### Bibliografía
* *Moléculas nunha exposición de Jhon Emsley*, Península, 2001.

### Ligazóns externas 
*3dchem Representación tridimensional de moléculas.
Sienna Miller

**Sienna Rose Miller**, nada en Nova York o 28 de decembro de 1981, é unha actriz, modelo e deseñadora de moda anglo-estadounidense, coñecida polas súas actuacións en filmes como *Factory Girl* canda Guy Pearce, *Stardust* canda Robert De Niro ou *Interview* con Steve Buscemi.

## Filmografía 
* *Hippie Hippie Shake* (2010)
* *G.I. Joe: The Rise of Cobra* (2009)
* *The Edge of Love* (2008)
* *The Mysteries of Pittsburgh* (2008)
* *Stardust* (2007)
* *Camille* (2007)
* *Interview* (2007)
* *Factory Girl* (2006)
* *Casanova* (2005)
* *Alfie* (2004)
* *Layer Cake* (2004)
* *The Ride* (2002)
* *High Speed* (2002)
* *South Kensington* (2001)

## Véxase tamén
Steve Buscemi

**Steven Vincent Buscemi**, coñecido como **Steve Buscemi**, nado o 13 de decembro de 1957, é un actor e director de cinema e televisión estadounidense. Ten ascendencia siciliana e irlandesa.

## Filmografía 
## Véxase tamén
Poza

[miniatura|250px|Charca nun [bosque.]]
miniatura|Poza á saída dun garaxe
Unha **poza**, **charco**, **laga** ou **corgo** é un estanque pequeno que se forma no terreo ao chover, regar ou nas rúas polo efecto do tráfico. Nalgúns lugares tamén recibe ese nome un lugar acuático definido xeralmente por unha quebrada ou regato, é un sitio campestre e ecolóxico, de auga doce.

Unha **charca** é unha pequena acumulación de auga algo máis abondosa que un charco pero non suficiente como para conformar un lago, contida nunha superficie. Esta pode formarse tanto en depresións na superfecie e a súa orixe pode ser tanto natural como artificial.

## Notas 
## Véxase tamén 
### Outros artigos 
* Ribeira
Século -V

O mundo no ano 500 a.C.|alt=O mundo no ano 500 a.C.|miniaturaO **século V a. C.** comezou o 1 de xaneiro do 500 a. C. e rematou o 31 de decembro do 401 a. C. En Occidente é coñecido como o «século de Pericles».
## Acontecementos 
* Os samnitas conquistan Pompeia e outras cidades da rexión (Campania).
* Guerras Médicas nas que os gregos derrotan por dúas veces (490 e 480 a. C.) aos persas en batallas como a de Maratón, Termópilas, Salamina ou Platea. Tebas, aliada dos invasores persas, foi obxecto de graves sancións. Poderío marítimo de Atenas; goberno de Pericles. A finais de século estalou a Guerra do Peloponeso, entre Esparta e Atenas, que finaliza coa vitoria da primeira delas.
## Personaxes 
* Siddhartha Gautama fundador do budismo. (563 a. C. ata o 483 a. C.)
Wikipedia en islandés

A **Wikipedia en islandés** (en ) é a versión da Wikipedia en lingua islandesa. Foi creada o 5 de decembro de 2003. En xaneiro de 2011 tiña 30.295 artigos. Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* A Wikipedia en Islandés
Matador Records

**Matador Records** é un selo discográfico independente centrado en artistas e bandas de indie rock. Foi fundado por Chris Lombardi no ano 1989 e ten as súas sedes en Nova York e Londres.

## Historia 
Matador creouna Chris Lombardi en 1989 no seu apartamento de Nova York. O ano seguinte, Lombardi uniuse ao antigo xerente de Homestead Records, e xuntos encárganse do selo dende entón. En 1993 Matador comezou unha asociación con Atlantic Records que durou un par de anos, e en 1996 Capitol Records mercou o 49% do selo, pero Lombardi e Cosloy brecuperaríano en 1999. Dende o ano 2002 é co-propiedade da compañía británica Beggars Group e agora opera tanto en Nova York como en Londres.

## Bandas actuais 
* A.C. Newman
* Belle & Sebastian
* Brightblack Morning Light
* Cat Power
* Cold Cave
* Dead Meadow
* Esben and the Witch
* Fucked Up
* Harlem
* Interpol
* Julian Plenti
* Kurt Vile
* Matmos
* Mission of Burma
* Mogwai
* The Cave Singers
* The New Pornographers
* Perfume Genius
* The Ponys
* Shearwater
* Sonic Youth
* Stephen Malkmus
* Ted Leo and the Pharmacists
* Times New Viking
* Yo La Tengo

## Véxase tamén 
### Ligazóns externas 
* Páxina do selo
Rock electrónico

O **rock alectrónico**, tamén coñecido como **electro rock**, **digital rock** ou **synthrock**, é a combinación damúsica electrónica coa música rock tradicional. A súa aparición podería situarse nos anos 50 cunha lenta progresión ata os anos 60, porén, non foi ata a invención do MIDI, permitindo a comunicación entre varios instrumentos electrónicos e facendo que estes instrumentos fosen máis sinxelos de interpretar e gravar. Este feito fixo que a música electrónica e o rock se integrasen plenamente na escena musical.

## Tecnoloxía 
A tecnoloxía xogou un papel crucial no desenvolvemento do rock electrónico. Os dous inventos que tiveron un impacto máis significativo na música electrónica e no electro-rock foron o sintetizador e o MIDI. O primeiro sintetizador foi creado no ano 1876 polo enxeñeiro eléctrico Elisha Gray, que tamén estivo involucrado na invención do teléfono. Porén, non foi ata 1964 cando Robert Moog creou o sintetizador Moog. Este instrumento electrónico úsase para producir unha variedade de sons distintos que poden ser modificados en ton e frecuencia. Este instrumento é a base de case todas as composicións da música electrónica. O MIDI (Musical Instrument Digital Interface), é a segunda invención máis importante para a música electrónica. Foi creado en 1982 e funciona enviando información entre distintos aparellos, como ordenadores ou sintetizadores, e instrumentos, traballando así máis eficazmente e sincronizados. Na actualidade hai moitos tipos de conectores e *interfaces* distintos que poden usar MIDI, polo que existen gran cantidade de dispositivos que o utilizan, como os videoxogos e os teléfonos móbiles.
Dafydd ab Edmwnd

**Dafydd ap Edmwnd**, finado en 1497, foi un dos poetas galeses máis prominentes de finais de Idade Media. A súa produción poética data de *circa* 1450.

## Traxectoria 
Dafydd naceu nunha familia con devanceiros normandos en Hanmer, en Flintshire (agora Wrexham County Borough), ao nordeste de Gales. Como era un home libre e terratenente non dependía dun mecenado, como a maioría dos seus contemporáneos

Como bardo Dafydd foi discípulo de Maredudd ap Rhys e á súa vez foi titor de Tudur Aled e Gutun Owain.

## Obra 
Os temas principais da poesía de Dafydd foron o amor e a natureza, na tradición de Dafydd ap Gwilym. Os seus poemas máis coñecidos inclúen os seguintes cywyddau:
:* *Cywydd Merch* (en galego, "A unha moza").
:* *I Wallt Merch* (en galego, "O cabelo dunha dama").
:* *Enwi’r Ferch* (en galego, "Chamando a rapaza").

A diferenza de moitos dos seus contemporáneos Dafydd evitou a Guerra das dúas rosas e a política. Porén, Dafydd viuse levado a compoñer un *marwnad* (elexía) polo seu amigo, o arpista Siôn Eos, que morreu na forca por matar un home nunha pelexa nunha taberna. Nesta obra, posibelmente o seu poema máis logrado, Dafydd expresa o seu propio sentimento antiinglés, e láiase de que a Siôn Eos non o xulgasen coas máis humanas leis de Hywel Dda, de modo que tivese que pagar unha compensación á familia da vítima segundo o antigo dereito galés, no canto da pena capital da “cyfraith Lundain” (="lei de Londres").

:* *Marwnad Siôn Eos* (en galego, *Elexía a Siôn Eos*).

## A Eisteddfod de 1450 e o seu legado 
En 1450 Dafydd gañou a cadeira de prata nunha eisteddfod celebrada en Carmarthen. Acadouna cun cywydd na honra da Trindade, que exemplificaba os vinte e catro metros da poesía bárdica galesa reformada por Dafydd, previamente codificada por Einion Offeiriad e Dafydd Ddu o Hiraddug. Suprimiu dous metros e substituíunos cos máis complicados *Gorchest y Beirdd* e o *Cadwynfyr*.

Os vinte e catro metros que Dafydd presentou á Eisteddfod adoptáronse amplamente por todo Gales. Mentres que o adestramento de poetas sempre se fixera no interior do círculo bárdico, nos que a arte se transmitía de titor a pupilo, as reformas métricas de Dafydd incrementaron a segregación entre a “elite profesional” e os poetas afeccionados. Con todo a consecuencia disto foi que se lle prestou máis atención á arte bárdica dun poeta mediante a súa adhesión á máis estrita métrica máis que ao contido ou tema dos poemas. Tendeu a perderse a intensidade de Dafydd ap Gwilym e Llywelyn Goch ap Meurig Hen.

## Véxase tamén 
### Bibliografía 
* *Gwaith Dafydd ab Edmwnd* (ed. by Thomas Roberts, Bangor, 1914).
* “Welsh Literature - Chapter 7: Poets of the Gentry”, https://web.archive.org/web/20101213054753/http://britannia.com/wales/lit/lit7.html
* Meic Stephens, *The New Companion to the Literature of Wales* (University of Wales Press, Cardiff 1998)
* Gwyn Williams, *The Burning Tree: Poems from the First Thousand Years of Welsh Verse* (Faber and Faber, 1956). Inclúe unha tradución completa dos poemas ao inglés.
Lago salgado

Un **lago salgado** ou **lago salino** é un corpo illado de auga que posúe unha concentración de sales (principalmente cloruro sódico) e outros minerais significativamente maior ca outros lagos (a condición de lago salino adoita establecerse en 3.000 miligramos de sal por litro). Nalgúns casos, os lagos salgados poden chegar a ter unha concentración de sal superior á auga de mar.

## Características 
Os lagos salgados fórmanse cando as augas que flúen cara ao lago, que conteñen sales ou outros minerais, non poden abandonalo debido a que o lago é unha conca endorreica terminal. Ao evaporarse, a auga deixa detrás calquera sal que ficase disolto, aumentando así a súa salinidade, razón pola que os lagos salgados son lugares axeitados para a produción de sal. A alta salinidade condiciona así mesmo a flora e a fauna do lago en cuestión; de feito, en ocasións o resultado pode chegar a ser a ausencia case total ou total de vida no devandito lago.

Se a auga que flúe cara ao lago é menor cá cantidade de auga evaporada, o lago pode chegar a desaparecer e deixar unha chaira salgada ou salgar, tamén chamada *praia*.

## Lagos destacados 
[300px|miniatura|Pilas de sal no [Salar de Uyuni|salgar de Uyuni, Bolivia]]
Por tamaño, o tres maiores lagos salgados no mundo son o mar Caspio, o mar de Aral e o lago Baljash. O maior lago salgado no hemisferio occidental é o Gran Lago Salgado, o cuarto en tamaño do mundo tras o tres anteriores.

O lago salgado coa maior altitude é o lago Namtso, mentres que o lago de menor altitude é o mar Morto, que é así mesmo o punto máis baixo de todas as terras emerxidas.

Dende o século VIII, o sal do lago Baskunchak de Rusia foi explotado e distribuído a través da Ruta da Seda. Na actualidade, a industria do sal deste lago (que posúe un 99,8% de pureza de cloruro sódico) supón o 80% da produción total de sal de Rusia. Dependendo das necesidades, xera entre 1,5 e 5 millóns de toneladas de sal cada ano.

## Véxase tamén 
### Outros artigos 
* Salgar
* Chaira salina
* Salina
* Lago endorreico
* Lago hipersalino
Niñarelle, Alvite, Negreira

**Niñarelle** é un lugar da parroquia de Alvite no concello coruñés de Negreira na comarca da Barcala. Segundo o Instituto Nacional de Estadística en 2009 tiña 30 habitantes (14 homes e 16 mulleres).

## Lugares e parroquias
### Lugares de Alvite
### Parroquias de Negreira
Grande Armée

A **Grande Armée** (en francés, *o grande exército*) foi o nome dado ao exército imperial de Napoleón I entre o anos 1805 e 1807; entre 1811 e 1814; e, finalmente, en 1815, durante os Cen Días, fase final da era napoleónica que se inicia co retorno de Napoleón do seu exilio na illa de Elba, e termina coa súa derrota na batalla de Waterloo.
Casa de Pimentel

A **Casa de Pimentel** foi unha casa nobre portuguesa-castelá do Antigo Réxime, establecida no Reino de Castela a partir dunha de orixe portuguesa. As súas orixes máis próximas remóntanse a Vasco Martínez Pimentel (morto en 1283), meiriño maior que interveu a favor de Afonso X na guerra contra o seu fillo Sancho.
San Tomé, San Tomé, Cartelle

**San Tomé** é un lugar da parroquia de San Tomé no concello ourensán de Cartelle na comarca da Terra de Celanova. Tiña 125 habitantes no ano 2009 segundo datos do Instituto Nacional de Estadística, dos cales 61 eran homes e 64 eran mulleres.
## Lugares e parroquias 
### Lugares de San Tomé 
### Parroquias de Cartelle
Rock experimental

O **rock experimental** ou **rock de vangarda** é un xénero musical baseado no rock que experimenta cos elementos básicos do xénero, levándoos ao límite das súas posibilidades nas composicións e na súa execución técnica.

Os seus artistas tamén procuran individualizar a súa música con tempos pouco convencionais, modificacións dos instrumentos, distintos estilos de composición, técnicas líricas, elementos doutros xéneros musicais, efectos ou instrumentos fabricados á medida.

## Artistas
* The Velvet Underground
* Frank Zappa
* Pink Floyd
* The Grateful Dead
* The Ex
* Einstürzende Neubauten
* Glenn Branca
* Sonic Youth
* Half Japanese
* Mogwai
* Deerhoof
San Tomé, San Tomé de Cancelada, Cervantes

**San Tomé** é un lugar da parroquia de San Tomé de Cancelada no concello lugués de Cervantes na comarca dos Ancares. Segundo o IGE, en 2013 tiña 40 habitantes (19 homes e 21 mulleres).
## Toponimia
O topónimo **San Tomé** é un haxiotopónimo referido ao apóstolo Tomé, e débese á presenza no lugar da igrexa parroquial.

## Lugares e parroquias 
### Lugares de San Tomé de Cancelada 
### Parroquias de Cervantes 
## Notas
Pedro Ruíz Sarmiento y Velasco

**Pedro Ruíz Sarmiento y Velasco** foi un nobre castelán nado na primeira metade do século XIV e finado o 15 de agosto de 1385 na batalla de Aljubarrota.

## Traxectoria 
Era fillo de Diego Pérez Sarmiento de Villamayor y Haro e de María de Velasco. Foi señor de Sarmiento e de Villamayor e ostentou o cargo de *Adiantado maior de Castela*. Contraeu matrimonio en 1362 con Leonor Fadrique de Castela, señora de Salinas e filla do mestre de Santiago Fadrique de Castela e de Constanza Angulo. En 1375 polo seu apoio, Henrique I de Trastámara deulle o título de Señor de Ribadavia, ademais do de adiantado maior do reino de Galiza. Casou con Xoana de Guzmán.
Lamento da Frouseira

O ***Lamento da Frouseira*** é un cantar de carácter dramático, escrito en galego e de autoría descoñecida. Fai referencia ao axustizamento do mariscal Pedro Pardo de Cela na praza Maior de Mondoñedo a mediados de decembro de 1483.
## Características
O *Pranto* ou *Lamento da Frouseira* é unha obra dos Séculos Escuros. Composto de catro estrofas, conmemora o sitio que as tropas dos Reis Católicos inferiron ao nobre galego Pedro Pardo de Cela durante case dous anos, entre 1481 e 1483, no antigo Castelo da Frouxeira (Santa Cilla do Valadouro, Foz), facendo fincapé na derrota do galego pola traizón levada a cabo polo coñecido como Cofano do Valadouro.

Segundo analistas como Domingo Blanco (2000), é unha mostra dos cantares populares referidos á vida e morte de Pardo de Cela compostos pouco tempo despois do seu pasamento. Non obstante, a única copia coñecida do texto data de 1674, polo que J. A. Souto Cabo (2000) e X. R. Pena (2013), inclúen o texto no conxunto das falsificacións históricas levadas a cabo durante os séculos XVI-XVII-XVIII. O obxectivo deste proceder radicaría, no caso do *Pranto*, no afán de Fernando de Saavedra Rivadeneyra, descendente do mariscal, por demostrar o seu avoengo e liñaxe para reclamar os seus privilexios diante do rei Carlos II de España. Baldomir Cabanas (2010), se ben que non dubida dunha orixe popular na composición, acepta que se trata realmente dunha composición inserida nun libro xenealóxico que recolle a historia dos antecesores do propio Rivadeneyra.

## Notas
## Véxase tamén
A Braña, Aro, Negreira

**A Braña** é un lugar da parroquia de Aro no concello coruñés de Negreira na comarca da Barcala. Tiña 10 habitantes no ano 2009 segundo datos do Instituto Nacional de Estadística, dos cales 5 eran homes e 5 eran mulleres.
## Lugares e parroquias 
### Lugares de Aro 
### Parroquias de Negreira
Wikipedia en náhuatl

A **Wikipedia en náhuatl** (en ) é a versión da Wikipedia en lingua náhuatl. Foi creada en agosto de 2003. Esta versión da enciclopedia contén a cifra de  artigos e  usuarios, dos cales  son activos, sendo a cuarta Wikipedia máis grande das linguas americanas despois da quechua, da navagho e da guaraní.

## Historia 
O usuario Piolinfax, de orixe belga, creou a primeira páxina da Huiquipedia o 10 de agosto de 2003 e chamouna *Ātl* (mais despois trasladouse a *Atl*; en galego "auga") o cal foi traballado xunto co usuario español Youssefsan quen se encargou de buscar usuarios hispanofalantes que se interesaran polo proxecto e que colaborasen co mesmo.

O primeiro usuario mexicano con coñecemento de náhuatl rexistrado nesta Wikipedia amerindia foi Netza. O administrador máis activo é Ricardo gs, e o primeiro falante nativo de náhuatl foi Teòtlalili, usuario do estado de Puebla.

## Notas 
## Véxase tamén 
### Ligazóns externas 
* Wikipedia en náhuatl 
* Wikipedia en náhuatl (móbil)
Odoario

O antropónimo masculino **Odoario** pode referirse a:

***Odoario**, bispo lugués do século VIII;
***Odoario**, rebelde galego do século IX.
María Bazán

**María de Bazán**, nada a mediados do século XV, foi unha aristócrata leonesa. Casou co conde de Lemos, Pedro Álvarez Osorio despois de que este enviuvase da súa primeira muller Beatriz Henríquez de Castro. A morte do conde levou a María de Bazán a reclamar todo o patrimonio do seu finado marido, entrando en conflito con Rodrigo Henríquez de Castro, quen finalmente por intervención dos Reis Católicos sería despoxado da súa herdanza en favor de María.
(120132) 2003 FY128

**(120132) 2003 FY128**, tamén escrito coma **2003 FY128**, é un obxecto trans-neptuniano. Foi descuberto o 26 de marzo do ano 2003 polo programa NEAT dende o Observatorio Palomar, situado en California.

## Características 
Está clasificado coma obxecto distante polo programa Deep Ecliptic Survey (DES) dende que se sabe que a súa órbita está a unha distancia (respecto do sol) o suficientemente grande coma para que non exista unha posible interferencia de Neptuno sobre este obxecto. Tal coma se pensa nunha posible migración cara a fóra de Neptuno ó longo da vida do Sistema Solar, pode que algún se poida ver afectado por Neptuno, se este acada unha grande excentricidade.

## Notas 
## Véxase tamén 
### Outros artigos 
* Candidatos a planeta anano
* Planeta anano

### Ligazóns externas 
* Orbital simulation from JPL (Java) / Ephemeris 
* (120132) 2003 FY128 Imaxes da recuperación
Odoario (rebelde)

**Odoario**, vivo no século IX, foi irmán do rei da Galicia altomedieval Afonso III.

## Traxectoria 
A única información que se ten del é que recibiu a encomenda do seu irmán de restaurar a Igrexa de Santa Comba de Bande en 872 e que se rebelou contra el en 878, rebelión que resultou frustrada.

## Véxase tamén 
### Outros artigos 
* Afonso III
* Reino de Galicia
* Santa Comba de Bande

### Bibliografía 
* López Carreira, A. (2005), *O Reino Medieval de Galicia*, Eds. A Nosa Terra.
Alvar Peres de Castro

**Alvar Peres de Castro**, chamado o Vello, nado en 1310 e finado en 1384, foi un aristócrata galego, fillo de Pedro Fernández de Castro, señor de Lemos e da nobre portuguesa Aldonza Lourenzo de Valadares.

Figura importante do reino de Galiza, tamén o foi do reino de Portugal, pois foi o primeiro condestable de Portugal e ostentou os títulos de Conde de Arraiolos e de Viana e señor de Cadaval e de Ferreira. Estaba emparentado coa antiga monarquía galega, e tamén coa castelá.

## Traxectoria 
En 1371 recibiu de mans de Fernando I de Portugal, rei de Portugal, o título de conde de Viana. Foi nomeado en 1382, condestable de Portugal, título creado por Fernando I de Portugal. Á súa morte, o cargo de condestable de Portugal pasou a ser desempeñado por Nuno Álvares Pereira. Faleceu en 1384.

## Xenealoxía 
Foi fillo de Pedro Fernández de Castro, señor de Lemos, e da nobre portuguesa Aldonza Lourenzo de Valadares. Era neto por parte paterna de Fernando Rodríguez de Castro e de Violante Sánchez de Castela, filla ilexítima de Sancho IV de Castela. Por parte materna era neto de Lourenzo Soares de Valadares, señor de Tangil, e de Sancha Nunes Chacín. Foi medio irmán de Fernán Ruiz de Castro, señor de Lemos, e de Xoana de Castro, a Desamada, e irmán de Inés de Castro, segunda esposa de Pedro I de Portugal.

Contraeu matrimonio con María Ponce de León, filla de Pedro Ponce de León o Vello, señor de Marchena e de Bailén e tataraneto do rei Afonso IX de León coa que tivo varios fillos:

* Beatriz de Castro e Ponce de León. Contraeu matrimonio en 1384 na cidade de Lisboa con Pedro de Lara, conde de Mayorga, fillo ilexítimo de Juan Núñez de Lara, señor de Lara e de Biscaia.
* Sabela de Castro e Ponce de León. Contraeu matrimonio en 1385 con Pedro Enríquez de Castela, conde de Trastámara, condestable de Castela, e neto de Afonso XI de Castela.
* Alonso de Castro.
Jodocus Hondius

**Jodocus Hondius** (versión latinizada de **Joost de Hondt**), nado en Wakken, actual Bélxica, o 17 de outubro de 1563 e finado en Ámsterdam o 12 de febreiro de 1612, ás veces chamado Jodocus Hondius *o Vello* para distinguilo do seu fillo, foi un artista de Flandres, gravador e cartógrafo .

## Traxectoria 
É coñecido por facer algúns dos primeiros mapas do "Novo Mundo" e de Europa, por restablecer a reputación da obra de Gerard Mercator, e polos seus retratos de Francis Drake. Axudou a establecer Ámsterdam como centro da cartografía en Europa no século XVII.

## Véxase tamén 
### Bibliografía 
* Peter van der Krogt (ed.): ''Koeman's atlantes Neerlandici*, Vol. 1: *The folio atlases published by Gerard Mercator, Jodocus Hondius, Henricus Hondius, Johannes Janssonius and their successors'', ’t Goy-Houten 1997, ISBN 90-6194-268-3

### Ligazóns externas 
* Retratos de Francis Drake por Hondius 
* Biografía
Partes por mil

**Partes por mil**, abreviado como **ppt** (parts per thousand) é o número de partes dunha substancia determinada contidas en mil partes de mestura ou disolución.

Se se trata dunha mestura gasosa esta relación corresponde ao volume.
Se se trata dunha disolución líquida esta relación corresponde a masa.

Para evitar ambigüídades adoitase pór a que unidade se refiere a relación (masa ou volume).
Broño, Broño, Negreira

**Broño** é un lugar da parroquia de Broño no concello coruñés de Negreira na comarca da Barcala. Tiña 28 habitantes no ano 2018 segundo datos do Instituto Nacional de Estadística, dos cales 13 eran homes e 15 eran mulleres.
## Lugares e parroquias 
### Lugares de Broño 
### Parroquias de Negreira
Santa Comba, Santa Comba, Bande

**Santa Comba** é un lugar da parroquia de Santa Comba no concello ourensán de Bande na comarca da Baixa Limia. Segundo o INE e o IGE en 2011 tiña 84 habitantes (44 homes e 40 mulleres), doce menos ca en 2010 e 17 menos ca en 2009 (50 homes e 51 mulleres).
Neste lugar está a igrexa de Santa Comba de Bande.

## Lugares e parroquias 
### Lugares de Bande 
### Parroquias de Bande 
## Notas
Depresión (xeoloxía)

En xeomorfoloxía, unha **depresión** é un termo para designar a zona do relevo situada a un nivel inferior cá superficie veciña.

## Características 
As depresións poden ser consecuencia dun afundimento de terra que fai que a zona, ou ben se sitúe baixo o nivel do mar, por exemplo o Mar Morto (-395 m) ou o Mar Caspio (-28 m); ou ben fique dominada polos territorios veciños. Este último caso constitúeno a miúdo as depresións nas que a permeabilidade da roca e o clima permitiron a formación de lagos permanentes, como a depresión do Tarim na China, ou a Gran Cunca na zona oeste dos Estados Unidos. Tamén, en México existen depresións que están cubertas de auga, como é o caso do lago de Capala ou o lago de Pátzcuaro.

## Véxase tamén 
### Outros artigos 
* Depresión Meridiana
* Terra Chá
Torroña, Burgueira, Oia

**Torroña** é un lugar da parroquia de Burgueira, no concello pontevedrés de Oia, na comarca do Baixo Miño. Segundo o IGE, en 2022 tiña 128 habitantes (55 homes e 73 mulleres).

## Patrimonio
Salientar o petróglifo da Laxe Cruzada que contén un dos cinco labirintos gravados que existen en Galiza.

O Castelo de Torroña foi declarado Ben de Interese Cultural o 17-10-1995 con ID RI-51-0008970.

## Lugares e parroquias
### Lugares de Burgueira
### Parroquias de Oia
## Notas 
## Véxase tamén 
### Outros artigos 
* Lugares de Oia
O Curro, Lea, Pol

**O Curro** é un lugar da parroquia de Lea no concello lugués de Pol na comarca de Meira. Tiña 10 habitantes no ano 2009 segundo datos do Instituto Nacional de Estadística, dos cales 6 eran homes e 4 eran mulleres.

## Lugares e parroquias 
### Lugares de Lea 
### Parroquias de Pol
Antonio de Soutomaior

Frei **Antonio de Soutomaior**, nado na segunda metade do século XVI e morto na primeira do XVII, foi un destacado eclesiástico galego.

## Traxectoria 
Fillo de Baltasar de Sequeiros e Sabela Ozores de Sotomaior, foi catedrático de Prima no convento dos Dominicos de Santiago de Compostela, alcanzou o cargo de arcebispo de Damasco e desempeñou un dos cargos máis importantes da súa época en relación coa monarquía, ao ter sido confesor real de Filipe IV. Tamén foi nomeado "Inquisidor general" no ano 1632, no que foi unha das maiores etapas de tolerancia e apertura do Santo Oficio, non só pola súa tolerancia cos xudeus senón tamén cos conversos portugueses. Recibiu numerosas críticas por isto e foi substituído tempo despois por Diego Arce Reinoso, quen instaurou un período de forte represión. Xogou un papel fundamental, xunto a outros grandes nobres galegos, na reclamación do voto en cortes do reino de Galiza.

## Véxase tamén 
### Bibliografía 
* 
*
Laura Dern

**Laura Elizabeth Dern**, nada nos Ánxeles (Estados Unidos) o 10 de febreiro de 1967, é unha actriz estadounidense.

## Traxectoria 
Filla dos actores Bruce Dern e Diane Ladd, Dern actuou en filmes como *Smooth Talk* (1985), *Blue Velvet* (1986), *Fat Man and Little Boy* (1988), *Wild at Heart* (1990), *Jurassic Park* (1993) ou *October Sky* (1999). Polo filme *Rambling Rose* de 1991 foi candidata ao Óscar á mellor actriz de 1991. Gañou un Globo de Ouro por *Afterburn* en 1992 e polo papel de Katherine Harris, secretaria de Estado de Florida, no telefilme *Recount* (2008).

## Véxase tamén
Regra do gol en campo contrario

A **regra do gol en campo contrario** é un método para determinar o gañador dun partido ou eliminatoria deportiva que se atopa empatada. Isto ocorre xeralmente no fútbol, cando dous equipos xogan unha eliminatoria de ida e volta, é dicir, cando se xogan dous partidos, un como local e outro como visitante.

Segundo o Regulamento do International Board, na sección denominada "Procedementos para determinar o gañador dun partido ou eliminatoria", onde se denomina oficialmente **goles marcados fóra de casa**, o equipo que converta máis goles como visitante gaña se hai empate na diferenza de goles. Isto tamén se pode expresar establecendo que os goles de visitante *valen dobre* en caso de empate.

A regra é aplicada en varias competicións que involucran fases de partidos de ida e volta, entre elas, as roldas finais da Liga de Campións da UEFA e a UEFA Europa League e os partidos de ida e volta das clasificacións á Copa Mundial da FIFA e da Eurocopa.

## Notas
12Twelve

**12Twelve** é unha banda catalá de post-rock procedente de Barcelona formada en 1998 por Jaume L. Pantaleón (guitarra), Javier García (contrabaixo), José Roselló (batería) e Jens Neumaier (saxofón e teclados).

## Discografía 
## Véxase tamén 
### Ligazóns externas 
* Páxina oficial
1 Mile North

**1 Mile North** é un dúo de música electrónica de Nova York formado polo guitarrista Jon Hills e o teclista Mark Bajuk. O grupo leva editados catro álbums de estudio e un LP compartido con Colophon e The Wind-Up Bird, ademais de varas gravacións caseiras e ao vivo. O seu último traballo ata a data, *Tombs and Cocoons*, foi publicado o 20 de febreiro de 2020.

A música da banda apareceu no documental de Steven Okazaki nomeado a un Óscar *The Conscience of Nhem En*, ademais de aparecer tamén en *White Light/Black Rain: The Destruction of Hiroshima and Nagasaki* do mesmo autor. A súa música tamén está na banda sonora do documental de 2013 *Facing Fear*, dirixido por Jason Cohen e nomeado a un Óscar en 2014.

## Discografía 
### Álbums 
### Compartidos 
* *Convection. Conduction. Radiation.* - 2004 (Music Fellowship) con Colophon e The Wind-Up Bird
Michael J. Fox

**Michael J. Fox**, nado **Michael Andrew Fox** o 9 de xuño de 1961 en Edmonton, é un actor canadense-estadounidense.

## Traxectoria 
Comezou a súa carreira como actor na década de 1970. Entre os seus papeis máis coñecidos están os de Alex P. Keaton na serie *Family Ties* (1982-1989) polo que gañou tres Emmy e un Globo de Ouro; Marty McFly na triloxía *Back to the Future* (1985–1990) e o de Mike Flaherty en *Spin City* (1996-2000), co que gañou un Emmy, tres Globos de Ouro e dous dos Premios do Sindicato de Actores. Tamén actuou nos filmes *Bright Lights, Big City * (1988), *Corazóns de ferro* (1989, Brian De Palma), *Life with Mikey* (1993, James Lapine) ou *The American President* (1995, Rob Reiner).

En 1991 a Fox diagnosticáronlle párkinson, feito que fixo público en 1998. Retirouse parcialmente da interpretación no ano 2000 ao empeoraren os síntomas da enfermidade, traballando sobre todo como actor de dobraxe, como en *Stuart Little* e *Atlantis: The Lost Empire*, e en papeis menores na televisión como en *Boston Legal*, *The Good Wife* e *Scrubs*. E tamén publicou tres libros, *Lucky Man: A Memoir* (2002), *Always Looking Up: The Adventures of an Incurable Optimist* (2009) e *A Funny Thing Happened on the Way to the Future: Twists and Turns and Lessons Learned* (2010). En 2010 recibiu o título de oficial da Orde do Canadá.

Como activista na concienciación da necesidade dunha cura para a doenza, fundou a Fundación Michael J. Fox no ano 2000. O 5 de marzo de 2010 o Instituto Karolinska concedeulle un doutoramento *honoris causa* polo seu traballo avogando por unha cura para a enfermidade de Parkinson.

## Filmografía 
## Notas 
## Véxase tamén
35007

**35007** foi unha banda procedente dos Países Baixos. O seu son ten elementos do stoner rock, rock psicodélico, space rock e rock progresivo. A banda leva inactiva dende o ano 2005 e durante a súa existencia publicou catro álbums de estudio e un EP.

## Traxectoria 
35007 formouse en Eindhoven a finais dos anos 80 e tivo a súa orixe na banda The Alabama Kids. A primeira formación do grupo estivo composta por Eeuwout Baart (voces), Mark Sponselee (sons, sintetizadores), Bertus Fridael (guitarra), Jacco Van Rooy (batería), Michel Boekhoudt (baixo), Luk Sponselee (video jockey) e Pidah Kloos (sons, enxeñeiro).

Publicaron o seu álbum de estrea, *Especially For You*, en 1994, e tras o seu traballo *35007* (1997) Jacco van Rooy deixou a banda sendo substituído por Sander Evers na batería. No ano 2001 Eeuwout Baart tamén deixou o grupo, e 35007 continuou como un conxunto instrumental. O EP *Sea of Tranquillity* (2001) foi a primeira das súas edicións instrumentais. A este seguiulle *Liquid*, lanzado en 2002. No ano 2005 a banda, agora con Tos Nieuwenhuizen de Beaver á guitarra, publicaría *Phase V*.

Nos anos seguintes á aparición de *Phase V* Bertus Fridael iniciou a súa propia banda, Mother-Unit. Sander Evers tocou en Gomer Pyle entre o 2006 e o 2010, e na actualidade actúa con Monomyth. Jacco van Rooy uniuse a Motorpsycho durante un breve período de tempo a agora está en Neon Twin. Tos Nieuwenhuizen toca ao vivo con Sunn O))).

## Discografía 
## Véxase tamén 
### Ligazóns externas 
* Páxina oficial
65daysofstatic

**65daysofstatic** (tamén coñecidos como **65dos**, **65days** ou sinxelamente **65**) é unha banda de post-rock inglesa procedente de Sheffield. Está composta por Paul Wolinski, Joe Shrewsbury, Rob Jones e Simon Wright. O grupo leva editados catro álbums de estudio ata a data.

Inicialmente a banda intercalaba seccións instrumentais con guitarras pesadas e progresivas con percusión ao vivo e percusións sampleadas ao estilo de Aphex Twin, aínda que a partir do seu segundo álbum comezaron a traballar con partes de teclados.

## Discografía 
## Véxase tamén 
### Ligazóns externas 
* Páxina oficial
A Minor Forest

**A Minor Forest** foi unha banda de math rock estadounidense dos anos 90 procedente de San Francisco. Musicalmente estaban relacionados con grupos da escena post-rock de Louisville como Slint, e tiñan conexións persoais coa escena de San Diego, sobre todo coa banda Three Mile Pilot. As súas cancións tiñan influencias do pop, do rock progresivo e do punk rock e caracterizábanse polos seus cambios de tempo, cambios repentinos na súa dinámica, silencios, berros inintelixibles, partes pegadizas, repetitivas pasaxes melódicas e títulos absurdos a xeito de broma. O seu slogan foi "A Minor Forest apoia a destrución da humanidade".

## Discografía 
## Véxase tamén 
### Ligazóns externas 
* A Minor Forest en MySpace
A Genuine Freakshow

**A Genuine Freakshow** é unha banda de baroque pop inglesa procedente de Reading. Fundouse no ano 2005, acadando a súa actual formación de sete membros no 2008. Despois de varios EPs e sinxelos editados, a banda lanzou o seu álbum de estrea, *Oftentimes*, en novembro do 2010, a través do seu propio selo Peartree Records.

## Historia 
As orixes de A Genuine Freakshow están no mes de setembro de 2003. Nese tempo Simon Evans e Tim Sutcliffe estaban estudando na Buckinghamshire New University. O seu primeiro concerto (como trío co guitarrista Matthew Harradine) foi no pub The Roundhouse en High Wycombe. A finais do 2004 Natalie Sharp uniuse ao violín, levando á súa amiga Melanie Dickson (violonchelo), despois de que ambalas dúas visen un anuncio nunha tenda de música. A finais dos 2005, *EP* foi gravado ao vivo nunha noite en Beaconsfield, co novo baixista Matthew Taylor e o batería Dominic Bell.

O ano 2006 non só tivo un cambio na dirección musical da banda, indo do folk acústico cara a un son post-rock, senón que tamén tivo un drástico cambio de membros. Natalie deixou o grupo, Dominic foi substituído por Jon Burgess na batería, mentres que Evans e Sutcliffe mudáronse de High Wycombe a Reading. A comezos dos ano 2007 o EP *0.008%* foi gravado coa axuda de Mike Siddell (entón en Lightspeed Champion) no vialín, e do trompetista John Dunstan de Cats and Cats and Cats, ao que a banda coñecera ao ser os seus abreconcertos. Despois de actuar continuamente coa banda, Dunstan uniuse formalmente no ano 2008.

O primeiro sinxelo do grupo, "We are the Undercurrents", foi editado en marzo de 2008, seguíndoo un segundo, "Holding Hearts", no mes de xullo. Ámbolos dous contaban cun novo baixista, o actual John Szmidt, e coa colaboración de Will Harvey ao violín, ao non atopar un substituto para Natalie Sharp. En outubro do 2008, Marianne Casey Canning sería a encargada de ocupar o seu posto, e Jack Bryant chegou máis tarde para preparar unha inminente xira e converterse no batería do grupo.

Durante o ano 2009 a banda continuou de xira e comezou a gravar novo material. O seu álbum de estrea, *Oftentimes*, foi rematado en abril do 2010 e editado no mes de novembro. A banda tocou en varios dos grandes festivais británicos de verán antes da edición do álbum, como o Bestival, o Summer Sundae e o Two Thousand Trees Festival.

## Discografía 
### Álbums 
### EPs 
* *EP* - 2006 (Peartree Records)
* *0.008%* - 2007 (Peartree Records)

## Véxase tamén 
### Ligazóns externas 
* Páxina oficial
Peter Falk

**Peter Michael Falk**, nado o 16 de setembro de 1927 en Nova York e finado o 23 de xuño de 2011 en Beverly Hills (California), foi un actor estadounidense coñecido polo papel do tenente Colombo na serie de televisión *Colombo*.

## Traxectoria 
Falk apareceu en numerosos filmes e como actor convidado en series de televisión. Foi candidato dúas veces aos Óscar, a primeira polo filme *Murder, Inc.* (1960) e a segunda por *Pocketful of Miracles* (1961). Tamén gañou cinco Emmy, un polo telefilme *The Price of Tomatoes* (1962) e catro por *Colombo*, recibindo unha vez tamén o Globo de Ouro.

Na intersección das rúas *Falk Miksa utca* e *Szent István korut* da capital húngara, Budapest, Falk conta cunha estatua, lembrando deste modo a súa ascendencia húngara.

## Véxase tamén 
### Ligazóns externas 
* Páxina oficial 
* Ficha na IMDb
Garcí López de Chinchilla

**Garcí López de Chinchilla** foi un letrado castelán, membro do Real Consello de Castela, nado na segunda metade do século XV.
miniatura|*REAL PROVISIÓN de los señores del Consejo, en que se manda a la Diputacion General del Señorío de Vizcaya, su Corregidor, y demás Justicias de él, observen, como parte de los Fueros del mismo Señorío, el Capitulado, Concórdia, y Ordenanzas insertas, hechas por el Licenciado Garci-Lopez de Chinchilla, de órden de los Señores Reyes Católicos, con lo demás que se expresa*.
## Traxectoria 
Baixo o mando dos Reis Católicos interveu en diversas cuestións políticas de orde interna no reino de Galiza así coma en Biscaia como comisionado ou xuíz dos monarcas católicos. Destacan entre estas comisións as efectuadas en 1483, 1486, 1487 e 1488, todas elas no señorío vasco. No reino de Galiza, acompañou ao vicerrei Fernando de Acuña e ao converso-francés Luis Mudarra, ao mando de 300 lanzas castelás na campaña de "doma" de Galiza.

## Véxase tamén 
### Bibliografía 
* "Chinchilla, Garci-López de" *Auñamendi Eusko Entziklopedia* .
* Bilbao, J. (1995). "Chinchilla, Garci-López de". *Enciclopedia General Ilustrada del País Vasco*. ISBN 84-7025-147-3 .
* Cartagena Vega, Álvaro (2015) "Sangre en Bilbao: familia, linaje y bando (1473-1487)" .
* Risco, Vicente (1970) [1952]. *Historia de Galicia* pp. 140-141. Manuales Galaxia. Editorial Galaxia .
* Valero, José (1993) "El régimen señorial de Garcí López de Chinchilla sobre las villas de Ontur y Albatana". *Estudios dedicados a la memoria del profesor L. M. Díaz de Salazar Fernández*, v. 1. ISBN 84-7585-395-1, pp. 447-458 .

### Outros artigos 
* Fernando de Acuña
### Ligazóns externas 
* Real Provision..., en que se manda ... observen como parte de los Fueros del mismo Señorío, el Capitulado, Concordia y Ordenanzas insertas, hechas por ... Garci-Lopez de Chinchilla de orden de los ... Reyes Católicos
Pedro Fernández de Castro Andrade e Portugal

**Pedro Fernández de Castro Andrade e Portugal**, nado na Coruña o 19 de xuño de 1524 e finado en Madrid o 21 de agosto de 1590, foi o V conde de Lemos e un dos aristócratas máis importantes do reino de Galiza durante o século XVI.

## Traxectoria 
Era o fillo primoxénito de Fernando Ruiz de Castro Osorio e Portugal, ao que sucedeu en 1575, e da súa esposa Tareixa de Andrade, primoxénita de Fernando de Andrade, II Conde de Vilalba e I Conde de Andrade. Ostentou os títulos de V Conde de Lemos, II Marqués de Sarria, III conde de Vilalba e II conde de Andrade. Na súa persoa fusiónanse as Casas de Andrade e Lemos

Tivo varios fillos, entre eles Fernando Ruiz de Castro Andrade e Portugal.

Criado na corte do emperador Carlos V prestou grandes servizos militares a Filipe II durante a guerra con Portugal. Faleceu repentinamente aos 66 anos de idade.
Francisco Quijano de Mercado

**Francisco Quijano de Mercado** foi un eclesiástico castelán, nado a mediados do século XVI, que destacou polo seu labor inquisitorial, sendo o primeiro inquisidor xeneral do reino de Galiza desde 1574 por orde do rei Filipe II.
Nompar de Caumont II

**Nompar de Caumont II** foi un nobre gascón, señor de Caumont (Aquitania) nado en 1391. Fillo de Guillerme Raimundo II, peregrinou a Compostela en 1417 e a Xerusalén en 1418.
A Northern Chorus

**A Northern Chorus** foi unha banda canadense de space rock procedente de Hamilton, Ontario. O grupo formouse no ano 1999 despois da desaparición do anterior proxecto de Stu Livingstone e Pete Hall, Datura Dream Defered. O grupo editou catro álbums a través do selo Sonic Unyon, *Before We All Go To Pieces*, *Spirit Flags*, *Bitter Hands Resign* e *The Millions Too Many*, aínda que o álbum de estrea foi lanzado orixinalmente por Black Mountain Music. O grupo anunciou o fin da súa carreira en maio do 2008, realizando o seu derradeiro concerto no mes de xuño dese ano.

## Discografía 
### Álbums
Claude de Bronseval

**Claude de Bronseval** foi un relixioso francés, do século XVI.

## Traxectoria
Secretario de Edmond de Saulieu, abade de Claraval, foi autor da *Peregrinatio Hispanica*, descrición da súa viaxe pola Península Ibérica -en concreto ás abadías cistercienses en chan ibérico- realizada entre os anos 1531 e 1533.
James Earl Jones

**James Earl Jones**, nado en Arkabutla o 17 de xaneiro de 1931, e finado en Pawling o 9 de setembro de 2024, foi un actor estadounidense.

## Traxectoria 
Fillo do actor Robert Earl Jones, é coñecido por darlle voz a Darth Vader na franquía *Star Wars*, actuou en moitos outros filmes, sendos os papeis máis salientables o de Thulsa Doom en *Conan o bárbaro* (1982) e o de Terence Mann en *Field of Dreams* (1989), tamén dobrou ao Emperador da Noite en *Pinocchio and the Emperor of the Night* (1987) e a Mufasa e en *The Lion King* (1994). A súa voz caracterízase por un ton baixo, fondo e autoritario, é a voz dos lemas da CNN, "This is CNN", e da CNN International "This is CNN International".
Itsasoko Ama

O **Itsasoko Ama** é un club de remo da cidade de Santurtzi, Biscaia (Euskadi). Foi fundado nos anos 70 e o seu nome é na honra da Virxe do Mar, patroa do barrio de pescadores de Mamariga. Actualmente compite no Grupo 1 da Liga ARC.

## Palmarés 
* 3 Grandes Premios do Nervión.
* 4 Campionatos de España de Traiñeiras: 1977, 1979, 1980 e 1985 .
* 9 Campionatos de Vizcaya de Traiñeiras.
* 3 Bandeiras da Concha: 1977, 1979 e 1985.
* 1 Bandeira de Santander: 1979.
* 3 Campionatos de Biscaia de Bateles.
* 16 Campionatos de Euskadi de Bateles.
* 5 Campionatos de España de Bateles: .
* 4 Campionatos de Biscaia de Traiñeiriñas.
* 2 Campionatos de Euskadi de Traiñeiriñas.

## Véxase tamén 
### Ligazóns externas 
* Información do club na web da ARC
Don Knotts

**Jesse Donald** "**Don**" **Knotts**, nado en Morgantown, Virxinia Occidental, o 21 de xullo de 1924 e finado nos Ánxeles o 24 de febreiro de 2006, foi un humorista e actor estadounidense.

## Traxectoria 
Knotts é coñecido pola súa interpretación de Barney Fife na comedia de situación da década de 1960 *The Andy Griffith Show*, papel polo que gañou cinco Emmy, e polo de Ralph Furley en ''Three's Company* na década de 1970. Foi protagonista de ducias de filmes cómicos como *The Incredible Mr. Limpet* (1964), e foi a voz do sarxento Sniffer en *Air Buddies'' (2006).

## Véxase tamén
Abdalá de Toledo

**Abdalá de Toledo** foi un rei musulmán da taifa de Toledo (Al-Andalus) a finais do século XI.

Unha filla súa, Zaida, casou con Afonso VI de León.

## Notas
Bernardo Álvarez

**Bernardo Álvarez Afonso**, nado en Breña Alta (La Palma) o 29 de xullo de 1949 e finado en San Cristóbal de La Laguna (Tenerife) o 25 de novembro de 2025, foi un relixioso católico canario, destinado dende setembro de 2005 ata setembro de 2024 como bispo da diocese de Tenerife.

## Traxectoria
Devoto da Virxe da Candeloria e polémico polas súas declaracións homófobas e de xustificación dalgúns casos de abusos sexuais a menores. Álvarez foi o segundo bispo canario no goberno da diocese tras Domingo Pérez Cáceres.

O 16 de setembro de 2024 o Papa Francisco aceptou a súa dimisión por razón de idade.

## Notas 
## Véxase tamén 
### Ligazóns externas 
* Ficha en catholic-hierarchy
François Houtart

**François Houtart**, nado en Bruxelas en 1925 e finado en Quito o 6 de xuño de 2017, foi un sacerdote católico e sociólogo marxista belga. Foi o fundador do Centro Tricontinental (CETRI) que funciona na Universidade Católica de Lovaina e da revista "Alternatives Sud", e unha figura recoñecida do movemento altermundista. Así mesmo, a finais de 2010 deveu un coñecido como pedófilo, ao declarar que entrou no cuarto dun rapaz para lle "tocar as súas partes íntimas en dúas ocasións",, obrigado a cesar nas súas funcións no Centro Tricontinental e a pedirlles aos seus partidario a retirar a súa candidatura ao Premio Nobel da Paz de 2012. As dilixencias xudiciais permanecen abertas en Liexa.

## Notas 
## Véxase tamén 
### Ligazóns externas 
* Centre tricontinental